EkBass/fiwiki-20250220-pages-articles huggingface dataset:
DTM-kausi 2010

DTM-kausi 2010 oli DTM-sarjan 11. kausi. Kausi alkoi 25. huhtikuuta Saksan Hockenheimringin radalla ja päättyi Kiinan Shanghai Street Circuitin radalle 28. marraskuuta. Sarjan mestaruuden voitti brittiläinen Paul di Resta, toiseksi sijoittui brittiläinen Gary Paffett ja kolmanneksi kanadalainen Bruno Spengler. == Tallit ja kuljettajat == Valmistaja Auto Tallit Nro Kuljettajat Kilpailut Audi Audi A4 DTM 2009 Abt Sportsline 1 Timo Scheider Kaikki 2 Oliver Jarvis Kaikki 5 Mattias Ekström Kaikki 6 Martin Tomczyk Kaikki Audi A4 DTM 2008 18 Miguel Molina Kaikki Team Phoenix 9 Alexandre Prémat 1–10 Darryl O'Young 9 11 10 Mike Rockenfeller Kaikki Team Rosberg 14 Markus Winkelhock Kaikki 15 Katherine Legge Kaikki Mercedes-Benz AMG-Mercedes C-Klasse 2009 HWA Team 3 Gary Paffett Kaikki 4 Bruno Spengler Kaikki 7 Paul di Resta Kaikki 8 Ralf Schumacher Kaikki AMG-Mercedes C-Klasse 2008 Persson Motorsport 11 Jamie Green Kaikki AMG-Mercedes C-Klasse 2008 Persson Motorsport 12 Susie Stoddart Kaikki AMG-Mercedes C-Klasse 2008 Persson Motorsport 21 Cheng Congfu Kaikki AMG-Mercedes C-Klasse 2008 Mücke Motorsport 16 Maro Engel Kaikki AMG-Mercedes C-Klasse 2008 17 David Coulthard Kaikki == Kilpailukalenteri ja tulokset == Kisa Rata Päivämäärä Paalupaikka Nopein kierros Voittanut kuljettaja Voittanut valmistaja 1 Hockenheimring 25. huhtikuuta Gary Paffett Bruno Spengler Gary Paffett Mercedes-Benz 2 Circuit Ricardo Tormo, Valencia 23. toukokuuta Mattias Ekström Mattias Ekström Mattias Ekström Audi 3 EuroSpeedway Lausitz 6. kesäkuuta Paul di Resta Mike Rockenfeller Bruno Spengler Mercedes-Benz 4 Norisring, Nürnberg 4. heinäkuuta Ralf Schumacher Ralf Schumacher Jamie Green Mercedes-Benz 5 Nürburgring 8. elokuuta Mattias Ekström Bruno Spengler Bruno Spengler Mercedes-Benz 6 Circuit Park Zandvoort 22. elokuuta Timo Scheider Timo Scheider Gary Paffett Mercedes-Benz 7 Brands Hatch, Kent 5. syyskuuta Paul di Resta Miguel Molina Paul di Resta Mercedes-Benz 8 Motorsport Arena Oschersleben 19. syyskuuta Paul di Resta Timo Scheider Paul di Resta Mercedes- Benz 9 Hockenheimring 17. lokakuuta Timo Scheider Paul di Resta Paul di Resta Mercedes-Benz 10 Adria International Raceway 31. lokakuuta Gary Paffett Mattias Ekström Timo Scheider Audi 11 Shanghai Street Circuit 28. marraskuuta Paul di Resta David Coulthard Gary Paffett Mercedes-Benz 2010 Luokka:Vuoden 2010 moottoriurheilu
DTM-kausi 2011

DTM-kausi 2011, oli DTM-sarjan kahdestoista kausi. Sarjan alkoi Saksan Hockenheimringin radalla ja päättyi samalla radalla. Sarjan mestaruuden voitti saksalainen Martin Tomczyk, toiseksi sijoittui ruotsalainen Mattias Ekström ja kolmanneksi kanadalainen Bruno Spengler. Sarjassa ajettiin samalla viimeistä kertaa näillä autoilla. Vuonna 2012 autot muuttuivat täysin ja samalla sarjaan paluun teki saksalainen autonvalmistaja BMW. Valmistaja Auto Tallit Nr. Kuljettajat Lisenssi Kisat Mercedes-Benz AMG-Mercedes C-Klasse 2009 HWA Team 2 Gary Paffett Kaikki Mercedes-Benz AMG-Mercedes C-Klasse 2009 HWA Team 3 Bruno Spengler Kaikki Mercedes-Benz AMG-Mercedes C-Klasse 2009 HWA Team 6 Ralf Schumacher Kaikki Mercedes-Benz AMG-Mercedes C-Klasse 2009 HWA Team 7 Jamie Green Kaikki Mercedes-Benz AMG-Mercedes C-Klasse 2008 Persson Motorsport 10 Susie Wolff Kaikki Mercedes-Benz AMG-Mercedes C-Klasse 2008 Persson Motorsport 11 Christian Vietoris Kaikki Mercedes-Benz AMG-Mercedes C-Klasse 2008 Persson Motorsport 20 Renger van der Zande Kaikki Mercedes-Benz AMG-Mercedes C-Klasse 2008 Mücke Motorsport 16 Maro Engel Kaikki Mercedes-Benz AMG-Mercedes C-Klasse 2008 Mücke Motorsport 17 David Coulthard Kaikki Audi Audi A4 DTM 2009 Abt Sportsline 4 Timo Scheider Kaikki Audi Audi A4 DTM 2009 Abt Sportsline 5 Oliver Jarvis Kaikki Audi Audi A4 DTM 2009 Abt Sportsline 8 Mattias Ekström Kaikki Audi Audi A4 DTM 2009 Abt Sportsline 9 Mike Rockenfeller 1-3, 5-10 Audi Audi A4 DTM 2009 Abt Sportsline 9 Tom Kristensen 4 Audi Audi A4 DTM 2008 Abt Sportsline 22 Miguel Molina Kaikki Audi Audi A4 DTM 2008 Team Phoenix 14 Martin Tomczyk Kaikki Audi Audi A4 DTM 2008 Team Phoenix 15 Rahel Frey Kaikki Audi Audi A4 DTM 2008 Team Rosberg 18 Filipe Albuquerque Kaikki Audi Audi A4 DTM 2008 Team Rosberg 19 Edoardo Mortara Kaikki == Lähteet == Luokka:Vuoden 2011 moottoriurheilu 2011
Tonokin oireyhtymä

Tonokin oireyhtymä on Tonokin ja muiden vuonna 1990 kuvaama oireisto. Vammautuneet olivat sisarukset, joilla havaittiin lyhytkasvuisuutta, brakydaktyliaa, kynsien dysplasiaa ja älyllistä kehitysvammaisuutta. Brakydaktyliaa pidettiin B-tyyppisenä.OMIM: TONOKI SYNDROME Vuonna 1998 Sorge ja muut kuvasivat 13,5-vuotiaan pojan, jolla oli mikrokefalia, lyhyt koko, B-tyypin brakydaktylia, kynsien dysplasia, luuston poikkeavuuksia ja kehitysvamma. Henkilön äidillä oli peukalojen brakydaktylia ja samankaltainen ulkonäkö, mutta kehitysvammaisuutta tällä ei ilmennyt. Raportin yhteydessä Tonokin oireyhtymän esitettiin olevan erillinen häiriönsä, joka periytyisi vallitsevasti mahdollisesti autosomissa tai olisi X-linkittynyt. == Lähteet == Luokka:Oireyhtymät Luokka:Perinnölliset sairaudet
Ndebelen kieli

Ndebelen kieli voi tarkoittaa: * Etelä-ndebelen kieli * Pohjois-ndebelen kieli
Villit Ipanat

Villit Ipanat () on vuonna 2003 kuvattu animaatioelokuva. Se on ns. crossoveri-elokuva, jossa esiintyvät animaatiosarjojen Ipanat ja Villit Marjaset hahmot. Elokuvan ääninäyttelijöinä toimivat muun muassa Elizabeth Daily, Nancy Cartwright, Kath Soucie, Dionne Quan, Cheryl Chase, Tara Strong, Cree Summer ja Bruce Willis. Elokuvan on ohjannut Norton Virgien. Elokuva oli taloudellinen menestys. == Aiheesta muualla == * Luokka:Vuoden 2003 yhdysvaltalaiset elokuvat Luokka:Yhdysvaltalaiset animaatioelokuvat
Opel (täsmennyssivu)

Opel voi tarkoittaa seuraavia: * Opel, saksalainen autoteollisuusyhtiö ja automerkki * Opel, Pink Floydin ja Syd Barrettin kokoelmalevy vuodelta 1988 *Buick Opel, Yhdysvalloissa myyty automalli (uudelleennimetty Holden Gemini) * Opel tai von Opel, seuraavien henkilöiden sukunimi: **Adam Opel (1837–1895), saksalainen liikemies, Opel-autoteollisuusyhtiön perustaja **Fritz von Opel (1889–1971), saksalainen raketti-insinööri ja autonsuunnittelija **John Opel (1925–2011), yhdysvaltalainen yritysjohtaja **Rikky von Opel (s. 1947), liechtensteinilainen kilpa-autoilija **Robert Opel (1939–1979), yhdysvaltalainen valokuvaaja, taidegallerian omistaja ja henkirikoksen uhri.
Saksan liigacup

Saksan liigacup () oli saksalainen cup-muotoinen jalkapallokilpailu. Kilpailu perustettiin 1997 ja se pelattiin viimeisen kerran 2007. Lisäksi cup pelattiin kerran kaudella 1972–1973. Vuonna 2008 kilpailu peruttiin EM-kisojen vuoksi ja sen jälkeen Saksan jalkapalloliitto päätti lakkauttaa turnauksen. Liigacupiin osallistui kuusi joukkuetta – Bundesliigan viisi parasta ja Saksan cupin voittaja. Liigacupin menestynein joukkue on Bayern München kuudella voitollaan. == Voittajat == * 1972–1973 – Hamburger SV * 1996–1997 – FC Bayern München * 1997–1998 – FC Bayern München * 1998–1999 – FC Bayern München * 1999–2000 – FC Bayern München * 2000–2001 – Hertha BSC * 2001–2002 – Hertha BSC * 2002–2003 – Hamburger SV * 2003–2004 – FC Bayern München * 2004–2005 – FC Schalke 04 * 2005–2006 – Werder Bremen * 2006–2007 – FC Bayern München == Lähteet == Luokka:Saksan jalkapallocupit
Victor Ek

Victor Ek voi viitata seuraaviin: * Victor Ek (1858-1922), kauppaneuvos ja Ab Victor Ek Oy:n toimitusjohtaja * Ab Victor Ek Oy, suomalainen huolinta-alan yritys
Finnmaster Boats

Finnmaster Boats Oy on suomalainen venevalmistaja, joka syntyi, kun kokkolalainen Oy Finn-Marin Ltd ja Seliö Boats yhdistyivät vuonna 2018. Yhtiön nimi on peräisin Oy Finn-Marin Ltd:n Finnmaster-venebrändiltä. Yhtiö kuuluu Terra Patris -konserniin. == Historia == === Seliö Boats 1997–2017 === Niilo Seliö perusti Seliö Boatsin vuonna 1997. Yhtiön tehdas sijaitsi Lohjan Sammatissa ja se toimi Yamarin-veneiden sopimusvalmistajana Keskolle. Vuonna 2004 Terra Patris osti Seliö Boatsin. Seliö Boats toimi Karjalohjalla siihen asti, kun tulipalo tuhosi sen täysin vuonna 2005. Yritys siirsi tuotannon kokonaisuudessaan Sammatin tehtaaseen.http://www.lansi- uusimaa.fi/artikkeli/86015-selio-boatsissa-palo-sammatissa Yritys työllisti parhaimmillaan 110 henkilöä. Yrityksen toimitusjohtaja oli Raimo Kielinen. Seliö Boats kuului TerraPatris-konserniin. Joulukuussa 2011 tehtaalla sattui tulipalo, jossa tuotantotiloista vahingoittui kolmasosa. Palo sai alkunsa tiloista, joissa säilytettiin hartsia ja tehdään veneiden laminointia. Vahingot olivat noin 1,5 miljoonaa euroa. Tuhoutuneen tilalle aiottiin rakentaa uusi halli.Paula Rauman: Seliö Boats Oy:n tuhoutuneen hallin tilalle uusi rakennus, Ykkössanomat 5.1.2012 sivu 7 === Finn-Marin 1990–2017 === Helmikuussa 2015 Terra Patris osti 60 prosenttia vuonna 1990 perustetusta venevalmistaja Oy Finn-Marin Ltd:stä. Yhtiöllä oli 120 työntekijää Kokkolan alueella. Kaupan myötä myös Seliö Boats alkoi valmistaa Finnmaster-veneitä. Vuonna 2016 Finn-Marinilla oli 160 työntekijää, lähinnä Kokkolassa. === Finnmaster Boats 2018– === Seliö Boats Oy ja Oy Finn-Marin Ltd yhdistyivät heinäkuussa 2018. Uuden yhtiön nimeksi tuli Finnmaster Boats Oy. == Organisaatio == Vuonna 2016 Osmo Roukala ja Jarmo Kinnunen omistivat yhtiöstä 40 prosenttia pääomistajan ollessa Terra Patris. == Tuotteet == Yrityksen venebrändejä olivat Finnmaster-perheveneet, Finnmaster Husky -alumiiniveneet ja Grandezza-premiumveneet. Husky-malliston veneit ovat esimerkiksi R8 ja R8s. Vuonna 2015 Finn-Marin -veneiden Suzuki-moottorit korvattiin Yamaha- moottoreilla. Alumiinveneitä on valmistettu Kokkolassa ja Grandezza-veneitä Kalajoella. == Lähteet == Luokka:Suomalaiset veneenvalmistajat Luokka:Kokkolalaiset yritykset
Victor Ek (kauppaneuvos)

Victor Reinhold Ek (21. lokakuuta 1858 Helsinki - 5\. marraskuuta 1922 Helsinki) oli suomalainen kauppaneuvos ja perustamansa huolintayritys Ab Victor Ek Oy:n toimitusjohtaja vuodesta 1885 kuolemaansa saakka. Viitattu 22.12.2011Kauppaneuvos Victor Ek, Iltalehti, 06.11.1922, nro 257, s. 1, Kansalliskirjaston digitaaliset aineistot Victor Ekin vanhemmat olivat konsuli Viktor Ek ja Maria Lovisa Hagert. Ek kävi neljä luokkaa Helsingin ruotsalaista normaalilyseota vuosina 1872–1875, minkä jälkeen hän työskenteli harjoittelijana liikealalla. Vuonna 1880 Ek suoritti tutkinnon Lyypekin kauppiasopistossa. Tämän jälkeen hän työskenteli eri yritysten palveluksessa Suomessa ja ulkomailla, kunnes perusti vuonna 1885 omaa nimeään kantavan huolinta- ja agentuuriyrityksen Ab Victor Ek Oy:n. Yrityksen toiminta jatkuu perheyrityksenä edelleen. Vuonna 1888 Ek avasi liikkeensä haaraosaston myös Hankoniemelle. Hän harjoitti myös merkittävää kivihiilen maahantuontia ja oli mukana perustamassa useita teollisuusyrityksiä. Merenkulkuun liittyvän yritystoiminnan lisäksi Ek oli myös Mercator-lehden ja -kirjapainon hallinnossa sekä Dagens Tidning -lehden omistajana. Ek oli myös Brasilian ja Yhdysvaltain varakonsuli sekä muun muassa Suomen Yhdyspankin hallintoneuvoston jäsen. Kauppaneuvoksen arvon Ek sai vuonna 1896. Ek oli Helsingin kaupunginvaltuuston jäsenenä ja kuului useisiin kunnallisiin lautakuntiin ja komiteoihin. Nykyään Oy Victor Ek Ab on erikoistunut muuttopalveluihin ja erityisesti ulkomaan muuttoihin.Victor Ek yrityksen sivut Ek omisti Helsingissä vuodesta 1894 Eteläranta 16:ssa sijainneen Sundmanin talon, jossa hänen yhtiönsä toimi 1980-luvulle saakka.Eeva Järvenpää: Suomen Paperitehtaitten Yhdistys muutti Eteläesplanadin graniittilinnaan (tilaajille) Helsingin Sanomat 27.1.2007. Viitattu 11.9.2021. Talo tunnettiin pitkään Victor Ekin talona.Antti Manninen: Ravintolan katosta löytyi maalauksia (tilaajille) Helsingin Sanomat 3.1.2005. Viitattu 11.9.2021. Ek omisti myös vuosina 1899–1908 isältään perimänsä huvilan Helsingin Palosaaressa. Hänen isänsä hukkui uimareissulla saaren edustalla.Korkeasaari, Hylkysaari ja Palosaari – kulttuuriympäristöselvitys, s. 10. Arkkitehtitoimisto Schulman Oy & Maisemasuunnittelu Hemgård, 2010. == Perhe == Victor Ek oli vuodesta 1890 naimisissa Tukholmassa syntyneen näyttelijä Anna Waldenströmin kanssa. Pariskunnalla oli kaksi tytärtä, Mary ja Gertrud. Maryn puoliso oli ministeri Hjalmar J. Procopé ja Gertrudin varatuomari Gustaf Cedercreutz. Victor Ek kuoli 64-vuotiaana marraskuussa 1922 pitkän sairauden jälkeen. == Lähteet == Luokka:Kauppaneuvokset Luokka:Suomalaiset elinkeinoelämän vaikuttajat Luokka:Suomalaiset yrittäjät Luokka:Helsingin kaupunginvaltuutetut Luokka:Vuonna 1858 syntyneet Luokka:Vuonna 1922 kuolleet
Maallistuminen

Maallistuminen tai sekularisaatio on yhteiskunnan muuttumista siten, että uskonnolliset arvot ja instituutiot väistyvät ja ne korvautuvat ei- uskonnollisilla arvoilla ja maallisilla instituutioilla. Maallistumisen teesi viittaa käsitykseen, että yhteiskuntien kehittyessä – erityisesti modernisaation ja rationalisaation myötä – uskonto menettää auktoriteettinsa kaikissa yhteiskunnallisen elämän muodoissa ja hallinnossa.The Secularization Debate Pippa Norris and Ronald Inglehart, Sacred and Secular. Religion and Politics Worldwide, Cambridge University Press, 2004. Chapter 1. Maallistumisen käsitteellä on monia merkityksiä, sekä teorian että historiallisen prosessin tasolla. Yhteiskuntateoreetikot kuten Karl Marx, Sigmund Freud, Max Weber ja Émile Durkheim olettivat, että yhteiskunnan modernisaatiota seuraisi uskonnollisuuden väheneminen. Tämän prosessin tutkiminen pyrkii määrittämään tavan (tai laajuuden) jolla uskonnolliset uskomukset, käytännöt ja instituutiot menettävät yhteiskunnallista merkitystään.Our Secularized Civilization Reinhold Niebuhr, religion- online.org Sekä reformoitujen, luterilaisten, että katolilaisten keskuudessa tapahtui maallistumista 1700-luvulla valistuksen aikakaudella. Reformoitujen keskuudessa maallistuminen näkyi siveellisoikeudellisessa käytännössä siten, että maallistuneita tai kirkkoa kohtaan kriittisiä mielipiteitä esittäneitä ihmisiä ei enää paheksuttu. Luterilaisten keskuudessa tapahtui 1700-luvulla samankaltaista maallistumista, kun tuomarit ottivat tuomioistuinkäsittelyyn entistä vähemmän ennen rikkomuksina pidettyjä asioita. Katolisissa maissa tapahtui 1700-luvulla maallistumista siten, että uskontoon liittyviä kirjoja oli kirjastoissa vähemmän. == Katso myös == * Sekularismi == Lähteet == Luokka:Uskontososiologia Luokka:Uskontotieteen käsitteet Luokka:Uskonto ja yhteiskunta
Beavis and Butt-Head Do America

Beavis and Butt-head Do America on vuonna 1996 julkaistu animaatioelokuva. Elokuvan ääninäyttelijöinä toimivat muun muassa Mike Judge, Demi Moore, Bruce Willis, Robert Stack, Cloris Leachman, Greg Kinnear, Richard Linklater, Earl Hofert, Tony Darling ja Eric Bogosian. Elokuvan on ohjannut Mike Judge. Elokuva oli taloudellinen menestys ja voitti BMI Film Music Awardin. ==Aiheesta muualla== * * * Luokka:Vuoden 1996 yhdysvaltalaiset elokuvat Luokka:Yhdysvaltalaiset animaatioelokuvat Luokka:Yhdysvaltalaiset road moviet Luokka:Televisiosarjoihin perustuvat elokuvat Luokka:Yhdysvaltalaiset komediaelokuvat
Hardi-luokka

Hardi-luokka oli Ranskan laivaston kahdentoista hävittäjän () muodostama alusluokka. == Alukset == Hardi-luokan hävittäjätWhitley, M. J. s. 50 Nimi Telakka Kölinlasku Vesille Valmis Kohtalo Le Hardi Ateliers et Chantiers de la Loire, Nantes 20. toukokuuta 1936 4. toukokuuta 1938 - miehistönsä upottama 27. marraskuuta 1942 Toulonissa nostettu nimettynä FR37:ksi upotettu 24. huhtikuuta 1945 Genovassa Fleuret Société Nouvelle des Forges et Chantiers de la Méditerranée, La Seyne-sur-Mer 18. elokuuta 1936 28. heinäkuuta 1938 - miehistönsä upottama 27. marraskuuta 1942 Toulonissa Epée Forges et Chantiers de la Gironde, Bordeaux 15. lokakuuta 1936 26. lokakuuta 1938 - miehistönsä upottama 27. marraskuuta 1942 Toulonissa Mameluk Ateliers et Chantiers de la Loire, Nantes 1. tammikuuta 1937 18. helmikuuta 1939 - miehistönsä upottama 27. marraskuuta 1942 Toulonissa Casque Société Nouvelle des Forges et Chantiers de la Méditerranée, La Seyne 30. marraskuuta 1936 2. marraskuuta 1938 - miehistönsä upottama 27. marraskuuta 1942 Toulonissa Lansquenet Forges et Chantiers de la Gironde, Bordeaux 17. joulukuuta 1936 20. toukokuuta 1939 - miehistönsä upottama 27. marraskuuta 1942 Toulonissa Le Corsaire Société Nouvelle des Forges et Chantiers de la Méditerranée, La Seyne 31. maaliskuuta 1938 14. marraskuuta 1939 - miehistönsä upottama 27. marraskuuta 1942 Toulonissa Le Flibustier Société Nouvelle des Forges et Chantiers de la Méditerranée, La Seyne 11. maaliskuuta 1938 14. joulukuuta 1939 - miehistönsä upottama 27. marraskuuta 1942 Toulonissa L'Intrépide Société Nouvelle des Forges et Chantiers de la Méditerranée, La Seyne 16. elokuuta 1939 26. kesäkuuta 1941 - tuhoutunut ilmapommituksessa 11. maaliskuuta 1944 romutettu telakalla Le Témeraire Société Nouvelle des Forges et Chantiers de la Méditerranée, La Seyne 28. elokuuta 1939 7. marraskuuta 1941 - tuhoutunut ilmapommituksessa elokuussa 1944 romutettu telakalla L'Opiniatre Forges et Chantiers de la Gironde, Bordeaux 1. elokuuta 1939 ei - romutettu telakalla keskeneräisenä L'Aventurier Forges et Chantiers de la Gironde, Bordeaux 4. elokuuta 1939 20. huhtikuuta 1947 - poistettu 19. toukokuuta 1950 myyty romutettavaksi 21. huhtikuuta 1971 Suunnitelluista aluksista jäi tilaamatta L'Eveille, L'Alerte, L'Inconstant ja L'Espiègle. == Lähteet == * * === Viitteet === *
Urofasiaalinen oireyhtymä

Urofasiaalinen oireyhtymä (UFS) eli Ochoan oireyhtymä on harvinainen, autosomissa peittyvästi periytyvä sairaus, johon liittyy varhain alkava ja vakava virtsanerityksen häiriö. Sairauteen kuuluvia piirteitä ovat vaikeat epämuodostumat munuaisten alueella, poikkeava virtsarakko ja virtsanjohtimen sekä munuaisaltaan laajentumat.OMIM: UROFACIAL SYNDROME; UFS Vesikoureteraalisen refluksin riski on oireyhtymässä korkea. Nouseva bakteeri- infektio aiheuttaa verenpaineen kohoamista ja munuaisten vajaatoimintaa. Neurogeeninen virtsarakko voi aiheuttaa vesimunuaisen.Indian Pediatrics: Ochoa or Urofacial Syndrome Urofasiaaliseen oireyhtymään liittyy monesti myös ummetusta tai ulosteinkontinenssia. Erikoiset kasvonpiirteet hymyiltäessä ovat oireyhtymälle luonteenomaisia; hymyily näyttää irvistämiseltä tai itkemiseltä. Urofasiaalinen oireyhtymä liittyy HPSE2-geeniin kromosomissa 10. == Lähteet == Luokka:Oireyhtymät Luokka:Perinnölliset sairaudet Luokka:Urologiset sairaudet
Francis Braganza

Francis Leo Braganza (29. tammikuuta 1922 – 21. joulukuuta 2011) oli intialainen roomalaiskatolinen piispa. Hänet vihittiin jesuiittojen papiksi 21. marraskuuta 1951 ja nimitettiin Barodan hiippakunnan piispaksi 27. huhtikuuta 1987. Piispaksi vihkiminen seurasi 29. kesäkuuta. Pääkonsekraattorina toimi Simon Ignatius Pimenta, jota avustivat Charles Gomes ja Gregory Karotemprel. Braganza jäi eläkkeelle 29. elokuuta 1997 ja kuoli 89-vuotiaana joulukuussa 2011.Catholic-Hierarchy.org: Bishop Francis Leo Braganza, S.J. == Lähteet == Luokka:Intialaiset katoliset piispat Luokka:Jesuiitat Luokka:Vuonna 1922 syntyneet Luokka:Vuonna 2011 kuolleet
Prêt-à-porter

Prêt-à-Porter voi tarkoittaa: * Valmisvaatetta * Elokuvaa: Prêt-à-Porter (elokuva)
Anarkia = evoluutio

Anarkia = evoluutio: Usko, tiede ja Bad Religion () on vuonna 2010 ilmestynyt Greg Graffinin kirja. Teoksessa Graffin kuvaa musiikillisen uransa alkua ja oman luontoon perustuvan todellisuuskäsityksensä kehitystä. == Lähteet == == Aiheesta muualla == * Jende Huang: Anarchy Evolution. The Humanist. * Jaakko Launimaa: LIKE tapasi punktohtori Greg Graffinin Ilosaarirockissa 2010. * Jouko Kämäräinen: Anarkia = evoluutio . Elonkehä 19.4.2011. * Hannu Purola: Anarkistiprofessorin hyvä ja huono uskonto. Ilkka 8.7.2011. * Riitta Hänninen: Bad Religion ja tiede anarkistisina instituutioina. Agricola 1.11.2011. * Toni Ahvenainen: Miten evoluutiosta ja uskonnosta oikein pitäisi puhua? Aamulehti 2.11.2011. Luokka:Elämäkerrat ja muistelmat Luokka:Kirjat musiikista Luokka:Yhdysvaltalaiset tietokirjat Luokka:Vuoden 2010 kirjat
Sirpa Ojala

Sirpa Ojala (s. 6. kesäkuuta 1963 Oulu) on suomalainen yritysjohtaja, joka toimi Digitan toimitusjohtajana vuosina 2005–2014. ==Lähteet== Luokka:Suomalaiset yritysjohtajat Luokka:Vuonna 1963 syntyneet Luokka:Elävät henkilöt
Cecil Healy

Cecil Patrick Healy (28. marraskuuta 1881 Darlinghurst, Uusi Etelä-Wales – 29. elokuuta 1918 Somme, Ranska) oli australialainen vapaauimari 1900- ja 1910-luvulla. Healy voitti hopeaa 100 m vapaauinnissa vuoden 1912 kesäolympialaisissa Tukholmassa. Hän voitti myös kultaa 4 x 200 m vapaauintiviestissä Australaasian joukkueessa. Hän kuoli ensimmäisessä maailmansodassa Sommessa hyökkäyksessä saksalaisten juoksuhautaan. Healy oli Frederick Lanen jälkeen toinen uimari, joka on edustanut Australiaa kansainvälisellä tasolla. Healy syntyi Darlinghurstissa, Sydneyn esikaupunkialueella, mutta muutti perheensä kanssa maaseutukaupunkiin Bowraliin, jossa hän sai peruskoulutuksen. Hän muutti Sydneyyn vuonna 1896 ja liittyi East Sydney Swimming Clubiin, jossa Frederick Lane oli myös jäsenenä. Healy oli myös jäsenenä North Steyne Surf Lifesaving Clubissa. Vuonna 1905 hänen maailmanennätystä sivuava aikansa 58,0 110 jaardin vapaauinnissa toi hänelle ensimmäisen Australaasian mestaruuden. Healy oli modernin crawl -uintityylin edustaja. Vuonna 1906 Healy lähetettiin Ateenan välikisoihin. Ateenassa Healy tuli kolmanneksi 100 m vapaauinnissa Yhdysvaltojen Charles Danielsin ja Unkarin Zoltan Halmayn jälkeen. Kisojen jälkeen Healy kiersi Eurooppaa kisaten Saksassa, Belgiassa, Hollannissa ja Britanniassa. Vuoden 1908 olympiakisoihin Healy ei voinut osallistua varojen puutteen vuoksi. Tukholmassa 1912 Healy tuli toiseksi 100 m vapaauinnissa Duke Kahanamokun jälkeen ajalla 1.04,6. Amerikkalaiset olivat erehdyksessä jääneet pois välieristä, mutta Healy auttoi näitä valituksessaan ja lopulta järjestettiin ylimääräinen välieräuinti amerikkalaisille. Tämä urheiluhenkisyys maksoi Healylle kultamitalin. 400 m vapaauinnissa Healy jäi neljänneksi, mutta viestissä Australaasian joukkue Healy, Malcolm Champion, Leslie Boardman ja Harold Hardwick löi amerikkalaiset ja voitti olympiakultaa. Joukkueen voittoaika oli uusi maailmanennätys 10.11,2. Syyskuussa 1915 Healy värväytyi Australian puolustusvoimiin ja toimi kersanttina Egyptissä ja Ranskassa. Käytyään upseerikoulutuksessa Cambridgessa, hänestä tuli vänrikki kesäkuussa 1918 19. Sportsman Battalionaan. Hän kuoli Sommen rintamalla. Healy oli ammatiltaan sanomalehtimies. Healyn nimissä on ollut 20 maailmanennätystä, mm. 150 jaardin avovesiuinnissa 1.34. Healy otettiin jäseneksi International Swimming Hall of Fameen vuonna 1981. Healyn kuolemasta kirjoitettiin Suomen Urheilulehdessä jo marraskuun 15. päivänä 1917. Tämä uutinen osoittautui ankaksi. ==Lähteet== ==Aiheesta muualla== * http://www.databaseolympics.com/players/playerpage.htm?ilkid=HEALYCEC01 * http://www.sports-reference.com/olympics/athletes/he/cecil-healy-1.html * Suomen Urheilulehti 15. marraskuuta 1917 Luokka:Australialaiset uimarit Luokka:Australialaiset olympiavoittajat Luokka:Vuonna 1881 syntyneet Luokka:Vuonna 1918 kuolleet
Sergei Grinkov

Sergei Mihailovitš Grinkov (, 4. helmikuuta 1967 Moskova – 20. marraskuuta 1995 Lake Placid) oli venäläinen paritaitoluistelija. Hän kuoli yllättäen vuonna 1995.Sergey Grinkov Sports Reference LLC. Viitattu 31.3.2012. ==Ura== Grinkov luisteli yhdessä Jekaterina Gordejevan kanssa. Olympialaisissa he voittivat kultaa Calgaryssa 1988 ja Lillehammerissa 1994. Maailmanmestaruuskisoissa pari voitti kultaa vuosina 1986, 1987, 1989 ja 1990 sekä hopeaa vuonna 1988. EM-kilpailuissa he voittivat kultaa vuosina 1988, 1990 ja 1994 sekä hopeaa vuonna 1986. Grinkov meni naimisiin parinsa Jekaterina Gordejevan kanssa huhtikuussa 1991. Heidän tyttärensä Daria syntyi vuonna 1992. == Kuolema == Grinkov kuoli yllättäen sydänkohtaukseen omissa harjoituksissaan vuonna 1995, Lake Placidissa. ==Lähteet== Luokka:Neuvostoliittolaiset taitoluistelijat Luokka:Venäläiset taitoluistelijat Luokka:Neuvostoliittolaiset olympiavoittajat Luokka:Venäläiset olympiavoittajat Luokka:Vuonna 1967 syntyneet Luokka:Vuonna 1995 kuolleet
Watsonin oireyhtymä

Watsonin oireyhtymä on autosomissa vallitsevasti periytyvä sairaus, jolle luonteenomaisia piirteitä ovat pulmonaalistenoosi, maitokahviläiskät, alentunut älyllinen suorituskyky ja lyhytkasvuisuus. Useimmilla sairastuneilla esiintyy makrokefalisuutta ja Lischin noduluksia; lisäksi kolmasosalla on neurofibroomia. On todisteita siitä, että oireiston aiheuttaa mutaatio NF1-geenissä kromosomissa 17.OMIM: WATSON SYNDROME == Lähteet == Luokka:Perinnölliset sairaudet Luokka:Oireyhtymät
Nokia C1-00

Nokia C1-00 on kesäkuussa 2010 julkaistu matkapuhelinvalmistaja Nokian valmistama kahdella SIM-korttipaikalla varustettu kehittyville markkinoille suunnattu matkapuhelin. == Tietoja == === Viestintä === * SMS === Muuta === * Värivaihtoehdot: sininen, punainen, vaaleanharmaa ja meren vihreä * Taskulamppu == Lähteet == * Nokia C1-00 - Mobiiliblogi * Nokia C1-00 - GSMArena C1-00 Luokka:Vuoden 2010 matkapuhelimet
Hyvät munkit volume 2

Hyvät munkit volume 2 on rap-artisti Super Jannen 21. joulukuuta 2011 julkaistu albumi. Sen julkaisi Super Since Birth -levy-yhtiö. == Kappaleet == # Intro - 00.47 # 0Munkkisaari Gangsta Groove - 04.01 # Alkemisti osa. 2 - 05.24 # Funky Monni (Doorag pääs) - 03.22 # Gedon kukka - 03.21 # Jumalattareni (Interlinssilude) - 00.56 # Tyyli on smuuttii - 03.01 # Mä olin sun- 03.02 # Miks tätä teen - 04.58 # Sulle tunnustan (mukana Slick Monni) - 04.55 # Hyvät munkit & sumpit - 04.02 # Sadepäivälle (Instrumental) - 03.44 Luokka:Super Jannen albumit Luokka:Vuoden 2011 albumit
Matti Elovaara

Matti Juhani Elovaara (s. 30. joulukuuta 1939 Paimio) on suomalainen liike- elämän vaikuttaja ja kauppaneuvos. Elovaara toimi Oy Tamro Ab:n toimitusjohtajana vuosina 1985-1999. Matti Elovaara valmistui ekonomiksi Kauppakorkeakoulusta vuonna 1963. Vuosina 1964-1971 hän toimi Tam-Tradingin Oy:n toimitusjohtajana. Tästä tehtävistä Elovaara siirtyi vuonna 1971 Oy Aurum-Pharmakon Ab:n ja Tampereen Rohdoksen fuusiossa syntyneen Oy Tamro Ab:n toimitusjohtaja Nils Snellmanin assistentiksi. Vuonna 1974 Elovaara nimitettiin 2. varatoimitusjohtajaksi, sitten 1. varatoimitusjohtajaksi ja viimeksi toimitusjohtajaksi vuonna 1985. Eläkkeelle siirtymisensä jälkeen Elovaara toimi Suomen Posti Oyj:n hallituksen puheenjohtajana sekä neljän suomalaisen ja kolmen ruotsalaisen yhtiön palveluksessa. Kauppaneuvoksen arvon Elovaara sai vuonna 1995. Eläkkeelle jäätyään Elovaara muutti Portugalin Algarveen. Nollaverotuksen hän kertoi yhdeksi muuttoon vaikuttaneeksi tekijäksi (HS 18.10.2015). == Lähteet == Luokka:Kauppaneuvokset Luokka:Suomalaiset yritysjohtajat Luokka:Vuonna 1939 syntyneet Luokka:Elävät henkilöt
Kalium-tert-butoksidi

Kalium-tert-butoksidi (usein myös kalium-t-butoksidi, kalium-tert-butylaatti tai KOtBu) (C4H9KO) on kalium- ja tert-butoksidi-ionien muodostama yhdiste. Yhdistettä käytetään laajasti orgaanisessa synteesissä. ==Ominaisuudet== Kalium-tert-butoksidi on valkoista hygroskooppista jauhetta. Se on sisältämänsä tertiäärisen alkoksidi-ionin, tert-butoksidi-ionin, vuoksi hyvin voimakas emäs. Se on voimakkaampi emäs kuin esimerkiksi primääriset ja sekundääriset alkoksidit. Kalium-tert-butoksidi on kuitenkin melko huono nukleofiili. Yhdiste liukenee hyvin alkoholiin ja tetrahydrofuraaniin ja heikommin dietyylieetteriin ja hiilivetyihin.Kuen-Wai Chiu: Potassium, Kirk- Othmer Encyclopedia of Chemical Technology, John Wiley & Sons, New York, 2001 Viitattu 22.12.2011 Kalium-tert-butoksidi reagoi ilman kanssa muodostaen kaliumhydroksidia ja kaliumkarbonaattia. Yhdisteen emäksisyys riippuu liuottimesta. Emäksisimpiä ovat kalium-tert-hydroksidin dimetyylisulfoksidiliuokset ja vähemmän emäksisiä liuokset seuraavassa liuottimen mukaisessa järjestyksessä: alkaanit, tetrahydrofuraani ja tert- butanoli. Emäksisyyteen vaikuttavat tert-butoksidi-ionien ja liuottimen väliset vuorovaikutukset. Muun muassa tert-butanolin kanssa ioni muodostaa klustereita, jotka ottavat protonin heikommin vastaan kuin vapaa ioni. ==Valmistus ja käyttö== Kalium-tert-butoksidia on saatavana kaupallisena tuotteena kiinteänä jauheena ja tetrahydrofuraaniliuoksena. Usein ennen käyttöä tuote puhdistetaan sublimoimalla se 230 °C:n lämpötilassa 1 mmHg:n paineessa. Usein se kuitenkin valmistetaan ennen käyttöä kaliummetallin ja tert-butanolin välisellä reaktiolla. Kalium-tert-butoksidin etuna verrattuna esimerkiksi kaliumhydridiin on suurempi liukoisuus eri liuottimiin ja erityisesti hiilivetyihin. Sitä käytettäessä ei vapaudu vetykaasua, toisin kuin kaliumhydridiä käytettäessä. Yhdistettä käytetään orgaanisessa synteesissä emäksenä muun muassa alkylointireaktioissa, asetyloinneissa, esteröinneissä ja transesteröinneissä, additioreaktioissa, kuten Michael- additiossa, aldolikondensaatioissa sekä alkyynien valmistuksessa eliminaatioreaktioilla, ja se muodostaa alkyylilitiumyhdisteiden kanssa erittäin vahvan emäksen, niin kutsutun Schlosserin emäksen. ==Lähteet== Luokka:Kaliumyhdisteet Luokka:Emäkset
Carl Magnus Engman

Carl "Karl" Magnus Engman, ven. Карл Магнус Энгман, (18. elokuuta 1778 Oulu – 22. maaliskuuta 1852 Oulu) oli suomalainen kauppias, kauppaneuvos ja laivanvarustaja, hän toimi muun muassa Pietarin Suomen lähetyskunnassa 1808 sekä vuoden 1809 Porvoon valtiopäivä edustajana. ==Henkilöhistoria== Carl Magnus Engmanin isä Carl Friedrich Engman oli vuosina 1770–1795 pääasiassa osaomistajana kahdessatoista eri puolilla Eurooppaa liikennöineessä aluksessa. Uppsalassa opiskellut Engman jatkoi isänsä kuoltua 1795 tämän toimintaa. Laivanvarustajana hän omisti yksin prikit Beatan (rakennusvuosi 1799) ja Favoriten (1815), fregatit Palemon (1806), Pompejin (1808), Voltairen (1810), Atlaksen (1811), Cendrillonin (1811), Superben (1814) ja Sultanin (1815) sekä brigantiini Novo Conton (1807), kuunari Fredrikan (1809) ja kaljaasi Sofia Elisabetin (1809). Lisäksi hänellä oli osaomistuksia muista laivoista. Useimmat laivoista veivät tervaa ja puutavaraa Oulusta Ruotsiin ja Englantiin ja palasivat usein suolalastissa. Vuonna 1809 Engman valittiin Oulun raatimieheksi, ja hänelle myönnettiin seuraavana (1810) kesäkuussa kauppaneuvoksen arvo. Engman osallistui myös Porvoon valtiopäiville 1809 Oulun ja Kajaanin kaupunkien edustajana. Engmanin liiketoimet ajautuivat muun muassa Suomen sodan vuoksi alamäkeen 1810-luvun lopulta alkaen ja hän luopui laivoistaan. Oulun vuoden 1822 palo aiheutti Engmanille suuria menetyksiä ja hän luopui porvarinoikeuksistaan joitakin vuosia ennen kuolemaansa. ==== Perhetausta ==== Karl Engmanin vanhemmat: Karl Fredrik Engman (1745–1795) ja Elisabet Cajanus (1749–1821), aviopuoliso: Maria Beata Candelberg (noin. 1782–1856) heillä oli seisemän lasta: Erik, Elisabet Margaretha, Carl Fredrik, Johan Jakob, Elisabet, Gustava, ja Fredrika Engman. == Kunnianosoitukset == * Keisari Aleksanteri I:n lähetyskunnan muistomitali, jul. 17. marraskuuta 1808. ==== Arvonimet ==== * Kauppaneuvos (1810) == Katos myös == * Engman == Lähteet == === Muuta === * Kansallisarkiston astia, Viipurin palovakuutusarkisto, Carl Engman. === Viitteet === Luokka:Kauppaneuvokset Luokka:Suomalaiset laivanvarustajat Luokka:Suomalaiset kauppiaat Luokka:Oulun raatimiehet Luokka:Suomen lähetyskunta 1808 Luokka:Suomen suuriruhtinaskunnan porvarissäädyn valtiopäivämiehet Luokka:Porvoon valtiopäivät Luokka:Vuonna 1778 syntyneet Luokka:Vuonna 1852 kuolleet
Playboy-kartano

Playboy-kartano on Playboy-lehden perustaja Hugh Hefnerin koti. Se sijaitsee Holmby Hillsin alueella Los Angelesissa, Kaliforniassa, lähellä Beverly Hillsiä. Kartano tuli kuuluisaksi 1970-luvulla median kautta, kun reportterit kiinnostuivat Hefnerin suuresta kumppanimäärästä. Luokka:Los Angelesin rakennukset ja rakennelmat Luokka:Playboy Luokka:Yhdysvaltain asuinrakennukset
Malcolm Champion

Malcolm Eadie Champion (12. marraskuuta 1883 Norfolkinsaari – 26. heinäkuuta 1939 Auckland, Uusi-Seelanti) oli Uuden-Seelannin ensimmäinen olympiavoittaja ja ensimmäinen Uutta-Seelantia olympialaisissa edustanut uimari. Vuonna 1912 hän voitti kultamitalin 4 × 200 m vapaauintiviestissä Tukholman olympialaisissa Australaasian joukkueessa yhdessä kolmen australialaisen kanssa. Champion syntyi vuonna 1883 Norfolkinsaarella (nykyisin Australian alueella, mutta tuolloin Britannian siirtomaa). Hänen äitinsä, Sarah Clara Quintal, polveutuu eräästä Bountyn kapinallisesta, Matthew Quintalista. Hänen isänsä kapteeni Walter Champion oli merikapteeni, joka seilasi Tyynellämerellä. Perhe muutti Aucklandiin vuonna 1897. Vuosina 1901–1914 Champion voitti 32 Uuden-Seelannin kansallista mestaruutta ollen eräässä vaiheessa mestari kaikilla matkoilla 220 jaardista (200 m) mailiin (1,6 km). Vuonna 1911 hän oli pitkän matkan Englannin-mestari ja 880 yd (800 m) Thamesin-mestari. Hän edusti myös Australaasiaa samana vuonna kuningas Yrjö V:n kruunajaisia juhlistaneissa Brittiläisen imperiumin mestaruuskisoissa, joissa hän sijoittui kolmanneksi mailin kilpailussa. Uuden-Seelannin olympiakomitean taloudellisten vaikeuksien vuoksi hänen uintiseuransa järjesti lainan, jotta hän voisi matkustaa Tukholman olympialaisiin vuonna 1912. Olympialaisissa Champion kantoi Australaasian joukkueen lippua. Alun perin hänen oli tarkoitus kilpailla vain 400 m ja 1 500 m vapaauinneissa, mutta Bill Longworthin äkillinen korvatulehdus toi hänelle paikan viestijoukkueessa. Joukkue voitti viestin maailmanennätysajalla 10.11,2. Champion oli Uuden- Seelannin ainoa olympiakultamitalisti uinnissa vuoteen 1996, jolloin Danyon Loader voitti 200 m ja 400 m vapaauinnit Atlantan olympialaisissa. Vuonna 1990 Champion otettiin jäseneksi Uuden-Seelannin Sports Hall of Fameen. Vuonna 2005 koko voittoisa viestijoukkue otettiin jäseneksi Australian Sport Hall of Fameen, jossa Champion on ainoa ei-australialainen jäsen. Uransa lopetettuaan Championista tuli valmentaja. Hän valmensi muun muassa omaa tytärtään Ednaa. ==Lähteet== ==Aiheesta muualla== * Malcolm Champion Sports-Reference.comissa. Luokka:Uusiseelantilaiset uimarit Luokka:Uusiseelantilaiset olympiavoittajat Luokka:Vuonna 1883 syntyneet Luokka:Vuonna 1939 kuolleet
CounterPunch (lehti)

Counterpunch on yhdysvaltalainen uutiskirje ja verkkosivusto, joka käsittelee politiikkaan liittyviä aiheita. ==Historia== Uutiskirje sai alkuunsa vuonna 1994 ja sen perustaja on yhdysvaltalainen tutkiva toimittaja Ken Silverstein. "Counterpunch is the brainchild of Ken Silverstein, a former AP reporter in Rio de Janeiro." Lies of Our Times, vols 4-5 (1993), s. 26. Myöhemmin mukaan liittyvät toimittajat Alexander Cockburn ja Jeffrey St. Clair.Alexander Cockburn, Jeffrey St. Clair, Five Days that Shook the World: Seattle and Beyond (London and New York: Verso, 2000), s. 151; Alexander Cockburn, Ken Silverstein, Washington Babylon (London and New York: Verso, 1996), s. 302. Vuonna 1996 Silverstein jätti julkaisun, jonka jälkeen Cockburn ja St. Clair ovat yhdessä johtaneet toimintaa.Alexander Cockburn, Jeffrey St. Clair, End Times: The Death of the Fourth Estate (Petrolia, California, and Oakland, California: CounterPunch and AK Press, 2007), pp. 2, 44. ==Lähteet== ==Muualla verkossa== * Counterpunch -uutiskirje Luokka:Uutissivustot
Kuutamokeikka

Kuutamokeikka voi tarkoittaa ainakin seuraavia: * Kuutamokeikka (Moonlighting), brittiläinen elokuva vuodelta 1982 * Kuutamokeikka (Finders Keepers), yhdysvaltalainen elokuva vuodelta 1984 * Kuutamokeikka, Pave Maijasen albumi vuodelta 1990 * Kuutamokeikka, Aku Ankan taskukirja.
Infantiili neuroaksonaalinen dystrofia

Infantiili neuroaksonaalinen dystrofia eli Seitelbergin tauti on yleensä peittyvästi periytyvänä pidetty harvinainen oireyhtymä, jossa neuronien aksonit surkastuvat. Useimmiten oireilu alkaa kävelyn heikentymisenä vammautuneen ollessa 14–18 kuukauden ikäinen, mutta varhaisempaa oireilua esiintyy joskus jo 6–8-kuukautisilla. Psykomotorinen taantuminen aiheuttaa esimerkiksi lihasheikkoutta. Kasvoissa ja käsissä voi esiintyä pakkoliikkeitä, ja joskus oireisto aiheuttaa alaraajahalvauksen.Kehitysvammahuollon tietopankki: Seitelbergerin tauti Oireistoon liittyy etenevä kehitysvammaisuus, jonka yhteydessä tavataan silmävärvettä, silmähermojen surkastumista sekä näkö- ja kuulovammojen kehittymistä. Oireistolla on yhteys hengityselininfektioihin, jotka voivat kroonistua. Tyypillisesti vammautunut elää noin 10-vuotiaaksi. Seitelbergerin tauti kuvattiin ensi kertaa vuonna 1952. == Lähteet == Luokka:Oireyhtymät Luokka:Perinnölliset sairaudet
Sankarit

Sankarit tarkoittaa seuraavia asioita: * Sankarit, Johanna Sinisalon romaani * Sankarit (Heroes), yhdysvaltalainen elokuva * ”Sankarit”, J. Karjalaisen kappale.
Hyvän joulun toivotus

Hyvän joulun toivotus () on englantilainen joululaulu 1500-luvulta. Laulun on suomentanut Sauvo Puhtila. Laulun alkuperä on englantilaisessa perinteessä, jossa joulun aikaan laulajia kiersi ovelta ovelle laulamassa joululauluja rahaa tai ruokaa vastaan. ==Lähteet== Luokka:Brittiläiset joululaulut Luokka:Suomenkieliset joululaulut
Sonodan oireyhtymä

Sonodan oireyhtymä on Japanissa vuonna 1988 kuvattu oireyhtymä, johon liittyy kasvojen erityinen pyöreys, nenän mataluus ja suun pienikokoisuus. Psykomotorinen kehitys on ollut viivästynyt, ja synnynnäisistä sydänvioista on todettu pulmonaalistenoosia ja kammioväliseinäaukkoa. Poikkeavaa on ollut myös ihon erityinen tummuus ja käsien viivojen poikkeavuudet. Sonodan oireyhtymä on katsottu peittyvästi periytyväksi.Kehitysvammahuollon tietopankki: Sonodan oireyhtymä == Lähteet == Luokka:Oireyhtymät Luokka:Perinnölliset sairaudet
Victor von Haartman

Victor Georg Gustaf Gabriel von Haartman (4. maaliskuuta 1830 Helsinki – 21. toukokuuta 1895 Bonn, Saksan keisarikunta) oli suomalainen hallintomies, senaattori ja säätyvaltiopäivien valtiopäivämies ja maamarsalkka. Victor von Haartmanin vanhemmat olivat kaartinkapteeni Georg Gabriel von Haartman ja Victorina Helena Ladau. Äiti kuoli synnytykseen ja isä pojan ollessa seitsenvuotias, jolloin hänet adoptoi ja kasvatti hänen setänsä, senaatin talousosaston varapuheenjohtajana toiminut Lars Gabriel von Haartman. Valmistuttuaan lakimieheksi Von Haartman aloitti uransa virkamiehenä senaatin talousosastossa ja toimi samalla myös setänsä yksityissihteerinä. Hänet nimitettiin Suomen Pankin johtokuntaan vuonna 1865. Hän toimi vuosina 1866–1870 sen puheenjohtajana eli Suomen Pankin pääjohtajana, missä tehtävässä päätyi kilpailemaan senaatin valtiovaraintoimituskunnan päällikön J. V. Snellmanin kanssa. Vuosina 1870–1882 von Haartman oli senaatin jäsen ja valtiovaraintoimituskunnan apulaispäällikkö, joka vastasi kauppa- ja teollisuusasioista. Von Haartman oli aatelissäädyssä edustajana valtiopäivillä 1863–1864, 1867, 1872, 1877–1878, 1882, 1885, 1888, 1891 ja 1894. Maamarsalkka hän oli valtiopäivillä 1888 ja 1891. Vuosina 1882–1888 von Haartman oli Pietarissa Suomen asiain komitean jäsenenä, jossa hän omaksui Suomen senaatin ja Venäjän viranomaisten välisen välittäjän roolin. Oltuaan säätyvaltiopäivien maamarsalkkana hän vetäytyi pois julkisuudesta. Viimeisinä vuosinaan hän oli vielä Suomen ritarihuoneen johtokunnan puheenjohtajana. Dementoitunut von Haartman vietiin keväällä 1895 hoitolaitokseen Bonniin, jossa hänet toukokuussa löydettiin Reinjokeen hukkuneena. Von Haartman oli kaksi kertaa naimisissa, hänen ensimmäinen puolisonsa oli Augusta Vilhelmina Mellin 1854–1876. Tämän kuoltua von Haartman meni naimisiin 1879 Fanny Maria Antellin kanssa. Insinööri, valtiopäivämies Georg Viktor Berndt von Haartman oli hänen poikansa ensimmäisestä avioliitosta.Geni: Von Haartman Georg Viktor Berndt Viitattu 1.6.2021. ==Lähteet== Luokka:Suomalaiset juristit Luokka:Suomalaiset senaattorit Luokka:Suomen pankin pääjohtajat Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Suomen suuriruhtinaskunnan maamarsalkat Luokka:Vuonna 1830 syntyneet Luokka:Vuonna 1895 kuolleet
EMachines

eMachines oli yhdysvaltalaisen tietotekniikkayritys Acerin tietokone- ja näyttöbrändi. eMachinesin päämaja sijaitsi Irvinessä, Kaliforniassa. Vuonna 2004 Gateway Computer osti eMachinesin. Vuonna 2007 Acer osti Gateway Computerin. Acer päätti lakkauttaa eMachines-brändin vuonna 2013. == Lähteet == == Aiheesta muualla == *Kotisivut Luokka:Acer Luokka:Laitteistovalmistajat Luokka:Yhdysvaltalaiset tietotekniikkayhtiöt Luokka:Tietotekniikan tuotemerkit
Hong Kong (tavarataloketju)

Hong Kong Group Oy oli suomalainen tavarataloketju. Yhtiö perustettiin vuonna 1989, ja sen omistivat yhtiön johtoporras sekä yksityiset suomalaiset sijoittajat. Konserni työllisti noin 650 henkilöä. ==Historia== thumb|upright|left|Hong Kong -tavaratalo Seinäjoella. Yrityksen Vantaan tavaratalo tuhoutui lähes täysin tulipalossa jouluaatonaattona 2010. Yrityksellä oli maksuvaikeuksia alkuvuodesta 2017, ja se hakeutui yrityssaneeraukseen. Toukokuussa 2018 ruotsalainen halpatavaraketju Rusta ilmoitti ostavansa Hong Kongin. Toukokuussa 2020 Hong Kong ilmoitti yrityksen nimen vaihtuneen Rusta Finland Group Oy:ksi, ja myymälöiden nimet muuttuivat vuoden 2020 kesäkuussa. Ensimmäiset tavaratalot Rusta-nimellä avattiin Lappeenrantaan ja Kokkolaan 13. toukokuuta 2020. Kesäkuussa 2020 kaikki Hong Kong -tavaratalot ja verkkokauppa oli muutettu Rusta-brändin mukaisiksi. == Lähteet == == Aiheesta muualla == * Hong Kong -ketjun verkkosivusto luokka:Entiset suomalaiset tavaratalot
Jakob Wilhelm Chydenius

Jakob Wilhelm Chydenius (12. kesäkuuta 1863 Helsinki – 20. lokakuuta 1926 Helsinki) oli suomalainen oikeustieteilijä, joka toimi siviilioikeuden professorina Helsingin yliopistossa 1800-luvun lopulta 1900-luvun alkupuolelle. Hän oli myös sortovuosien passiivisen vastarinnan organisoija. == Elämä ja ura == J. W. Chydeniuksen isä oli kemian professori Johan Jakob Chydenius. Chydenius valmistui ylioppilaaksi vuonna 1884 ja opiskeli Aleksanterin yliopistossa, josta hän valmistui filosofian kandidaatiksi vuonna 1884, lakitieteen kandidaatiksi vuonna 1888 ja lakitieteen tohtoriksi vuonna 1891. Opintojensa aikana hän teki opintomatkan Pariisiin ja Lontooseen. Vuonna 1892 Chydenius nimitettiin Aleksanterin yliopiston siviililainopin ja roomalaisen oikeuden virkaa tekeväksi professoriksi, ja tässä tehtävässä hän toimi kuolemaansa asti. Hänen virkanimikkeensä muutettiin siviilioikeuden virkaa tekeväksi professoriksi vuonna 1898, ja hänen virkansa muutettiin vakinaiseksi vuonna 1901. Chydenius toimi myös lainopillisen tiedekunnan dekaanina vuodesta 1906 alkaen kuolemaansa saakka. Chydeniuksen oikeustieteellinen tuotanto käsitteli pääasiassa siviili- ja kauppaoikeutta, ja hänen tärkeimmät teoksensa olivat avioliitto-, testamentti-, perintö- ja sopimusoikeuden oppikirjat. Chydenius ei sitoutunut tutkimuksissaan yksinomaan vallalla olleen käsitelainopin systematiikkaan vaan pyrki irrottautumaan perinteestä ja luomaan uutta, minkä johdosta häntä myös arvosteltiin epäsystemaattisuudesta. Chydenius osallistui yhtenä harvoista aikansa oikeustieteilijöistä kansainvälisen tiedeyhteisön toimintaan esimerkiksi kirjoittamalla artikkeleita englantilaisiin ja ranskalaisiin alan julkaisuihin. Akateemisen uransa ohella Chydenius oli yhteiskunnallisesti aktiivinen. Hän osallistui ensimmäisen sortokauden aikana venäläistämistoimien vastustamiseen kuten salaisen vastarintajärjestö Kagaalin perustamiseen vuonna 1901, joskaan hän ei myöhemmin osallistunut aktiivisesti sen toimintaan, ja kutsuntalakkoihin vuonna 1902. Chydenius pääasiassa pidättäytyi pyrkimästä varsinaisiin poliittisiin luottamustehtäviin ja virkoihin, mutta toimi kuitenkin esimerkiksi säätyvaltiopäiväin lakivaliokunnan sihteerinä vuonna 1909, suuren anomusvaliokunnan sihteerinä vuosina 1904–1905 sekä Helsingin oikeusaputoimikunnan puheenjohtajana vuodesta 1894 alkaen. Chydenius toimi Ruotsalaisessa puolueessa ja kannatti hyvin jyrkkää taloudellista liberalismia. ==Lähteet== Luokka:Suomalaiset oikeustieteilijät Luokka:Keisarillisen Aleksanterin-Yliopiston professorit Luokka:Vuonna 1863 syntyneet Luokka:Vuonna 1926 kuolleet Luokka:Suomalaiset professorit
M/S Thor Liberty

M/S Thor Liberty on Britannian lipun alla kulkeva rahtialus, joka on rekisteröity MansaarelleTrafi pysäytti räjähdysainelastin Mussalon satamaan Yle, jossa sen kotisatama on Douglas.Pilot: Missile ship was in trouble in storm Yle Aluksen miehistö on ukrainalaistaMinisteri Räsänen: Laivan kontista löytyi eteläkorealaisen everstin nimi Hs.fi ja se on mukavuuslippulaiva. Marraskuussa 2012 laivan nimeksi vaihtui Moreta Cargo 5 shipspotting.com. == Kohu == Joulukuussa 2011 laiva oli räjähde- ja ohjuslastissa matkalla Saksasta Etelä-Koreaan. Se saapui Suomen vesille 9.12., joutui Saaristomerellä myrskyssä vaikeuksiin ja pyysi luotsin. Satamassa havaittiin, että räjähteet oli lastattu huonosti. Ohjukset oli ilmoitettu käännöksessä virheellisesti ilotulitteiksi, kun alkuperäisessä rahtikirjassa luki "rockets".Saksa myynyt Patriot-ohjukset Etelä-Koreaan Yle, viitattu 22.12.2011Iltasanomat.fi viitattu 23.12.2011 Sillä ei ollut aseiden kauttakuljetuslupaa, joten ohjuksetKotkan ohjuslaivan olisi pitänyt hakea lupia jopa kuukausi aiemmin Yle, viitattu 22.12.2011 ja räjähteet takavarikoitiin.Ylen uutiset 24.12.2011 viittaus 25.12.2011 Laiva siirrettiin Kotkan Mussalon satamaan. Ohjukset oli lastattu laivaan Emdenin satamakaupungissa. Ne oli myynyt Saksan hallitus Etelä- Koreaan. Laiva lähti Kotkan Mussalosta 6. tammikuuta 2012 klo 4 aamuyöllä mukanaan räjähteet ja ohjukset uudelleen pakattuina.Räjähdelaiva pääsi matkaan YLE uutiset 6.1.2012 Laivaan lastattiin myös muun muassa paperikoneen osia. Laivan päällikkö ja perämies pääsivät myös lähtemään, sillä matkustuskielto purettiin, vaikka heitä odottaa syyte räjähdelastin puutteellisesta lastauksesta.Ohjuslaiva matkaan tänä yönä YLE uutiset 6.1.2012 == Lähteet == Luokka:Rahtilaivat
Ariman oireyhtymä

Ariman oireyhtymä on harvinainen oireyhtymä, johon liittyvät keskeisimmin poikkeavuudet silmissä ja aivoissa. Tyypillisimmät oireet ovat refleksien puute, pikkuaivojen kehittymättömyys ja pieni, taaksevetäytynyt leuka. Oireistossa saattaa esiintyä myös esimerkiksi kehitysvammaisuutta, silmävärvettä ja lyhytkasvuisuutta. Sen yhteydessä esiintyy erilaisia maksa- ja munuaisvaurioita. Maksan osalta on kuvattu rasvoittumista, laajentumista ja fibroosia.Kehitysvammahuollon tietopankki: Ariman oireyhtymä Ariman oireyhtymän on katsottu periytyvän peittyvästi. Tila kuvattiin ensi kertaa vuonna 1971. Vuonna 1980 kuvattiin potilas, jonka oireet muistuttivat Joubertin oireyhtymää ja sen lisäksi suoni- ja verkkokalvon halkeamaa, jota kyseiseen oireistoon ei ennen ollut yhdistetty. Vuonna 1992 kirjoittaneet Saraiva ja Baraitser katsoivat potilaan oireiden kuuluvan Ariman oireyhtymään. == Lähteet == Luokka:Oireyhtymät Luokka:Perinnölliset sairaudet
Gustaf Fogelholm

Gustaf Fogelholm (22. tammikuuta 1864 Oulu – 26. toukokuuta 1940 Helsinki) oli Nokia-yhtiön toimitusjohtaja 1895–1918.70 vuotta, Aamulehti, 23.01.1934, nro 21, s. 5, Kansalliskirjaston digitaaliset aineistot Fogelholm kävi 1885 Haminan kadettikoulun, mutta erosi 1886 armeijan palveluksesta luutnanttina vain vuoden kuluttua valmistumisestaan ja siirtyi opiskelemaan insinööriksi. Vuosina 1887–1888 hän teki opintomatkoja Sveitsiin, Saksaan ja Italiaan. Vuonna 1888 hän meni naimisiin Gertrud Idestamin kanssa, jonka isä oli tuolloin paperiteollisuuteen keskittyneen Nokia-yhtiön perustaja ja johtaja Fredrik Idestam. Toimittuaan Nokialla kassanhoitajana 1888–1890 ja Suomen Yhdys-Pankissa konttoristina 1890–1891 sekä 1892 pankin Viipurin konttorin toisena johtajana Fogelholm tuli 1892 Ab Walkiakosken isännöitsijäksi. Jo kolme vuotta myöhemmin 1895 hän seurasi appeaan Nokian toimitusjohtajana. Fogelholmin johtajankaudella paperiteollisuus kärsi kannattavuusongelmista, mutta Nokian toiminta laajeni huomattavasti. Yhtiö investoi voimakkaasti voimantuotantoon ja rakennutti 1900-luvun alussa suuret voimalaitokset, joista riitti sähköä myytäväksi asti. Maailmansodan aikana päätuotteeksi muodostui sanomalehtipaperi, jolle oli Venäjällä lähes rajaton kysyntä, mutta yhtiön tulos pysyi huonona. Vuonna 1918 Suomen Gummitehdas Oy valtasi Nokian enemmistön ostamalla Fogelholmin osakkeet. Fogelholm toimi tämän jälkeen kaksi vuotta Kaupunkien ja maalaiskuntien keskuslainarahaston toimitusjohtajana ja sen jälkeen erinäisten yhtymien ja teollisuuden työnantajaorganisaatioiden hallituksissa. Nokia Oy:n johtokunnan puheenjohtajana Fogelholm oli vuodesta 1930 alkaen. Suomen sisällissodan aikana Fogelholm toimi Nokian suojeluskunnan päällikkönä. Hän oli Pirkkalan kunnanvaltuuston jäsenenä ja Pirkkalan Säästöpankin isännistön puheenjohtajana. ==Lähteet== Luokka:Suomalaiset yritysjohtajat Luokka:Nokian henkilöstö Luokka:Suomen sisällissodan valkoiset Luokka:Pirkkalan kunnanvaltuutetut Luokka:Vuonna 1864 syntyneet Luokka:Vuonna 1940 kuolleet